કચ્છમાં રબારી જાતિના ૨૫૦૦થી ૩૦૦૦ જેટલાં કુટુંબો છે. તેમાં ૩૦ ટકા જેટલા સ્થાયી છે. બાકીના ૭૦ ટકા વનવગડામાં ભટકતા જોવા મળે છે. ઢેબરિયા રબારી લગ્ન જેવા માંગલિક કાર્યો માટે ગોકળઆઠમનો દિવસ પસંદ કરે છે. બાળલગ્નો આજેય પ્રચલિત છે. એક ગામમાં એકીસાથે ૧૦૦થી ૨૦૦ વરકન્યાઓ પરણે છે. રબારી લોકોમાં છોકરી પરણીને સાસરે જાય ત્યારે પોતાના પિયરની અટકથી ઓળખાય છે. સૌરાષ્ટ્રમાં ‘તેર તાંસળી’ની પ્રથા છે. તેમાં ૧૩ જાતિયો એક તાંસળીમાં જમી શકે છે. તેમાં રબારીનો સમાવેશ થાય છે. કહેવાય છે કે આ ૧૩ જાતિયોનો ઉદ્દભવ કોઇ એક સ્થળે થયો હોવો જોઇએ.